Vinkovci, 23.04.2024.

**Predmet**: **Javni poziv za sudjelovanje u postupku savjetovanja s javnošću u donošenju općeg**

 **akta – OPĆI UVJETI ISPORUKE VODNIH USLUGA**

Poštovani!

Vinkovački vodovod i kanalizacija d.o.o. za javnu vodoopskrbu i javnu odvodnju namjerava uputiti Skupštini društva prijedlog Općih uvjeta isporuke vodnih usluga.

U skladu sa člankom 40. Zakona o vodnim uslugama (NN 66/19), javni isporučitelj vodnih usluga dužan je donijeti Opće uvjete isporuke vodnih usluga i postupati u skladu s njima. Opći uvjeti isporuke vodnih usluga imaju pravnu prirodu općih uvjeta ugovora o isporuci vodnih usluga. Ako se tijekom važenja ugovora o isporuci vodnih usluga donesu novi ili izmijene važeći opći uvjeti isporuke vodnih usluga, koji su propisno objavljeni, ugovor o isporuci vodnih usluga ostaje na snazi pod tim novim ili izmijenjenim uvjetima. Trenutno su na snazi Opći i tehnički uvjeti isporuke vodnih usluga od rujna 2012. godine s izmjenama i dopunama od kolovoza 2018. i svibnja 2019. godine, a objavljeni su na <https://vvk.hr/zakoni-pravilnici-odluke/>

Zakon o vodnim uslugama uređuje obvezni sadržaj Općih uvjeta isporuke vodnih usluga te je sukladno tome izrađen nacrt Općih uvjeta isporuke vodnih usluga kako bi Opći uvjeti isporuke vodnih usluga bili usklađeni sa svim zakonskim promjenama koje su nastupile u srpnju 2019. godine donošenjem Zakona o vodnim uslugama, Zakona o vodama i izmjenama i dopunama Zakona o financiranju vodnog gospodarstva. Nadležnost za donošenje Općih uvjeta isporuke vodnih usluga je na Skupštini Vinkovačkog vodovoda i kanalizacije d.o.o. uz prethodno mišljenje Hrvatskih voda i javno savjetovanje od najmanje 30 dana o nacrtu Općih uvjeta isporuke vodnih usluga.

**Javno savjetovanje otvoreno je od 23. travnja 2024. godine.**

**Pozivamo zainteresiranu javnost na sudjelovanje u savjetovanju s javnošću prilikom donošenja ovog općeg akta na način da svoje primjedbe, sugestije i mišljenja pošalju najkasnije do 23.05.2024. godine putem obrasca za sudjelovanje u savjetovanju na e-mail adresu vvk@vvk.hr ili na adresu: Vinkovački vodovod i kanalizacija d.o.o., Dragutina Žanića - Karle 47a, 32100 Vinkovci.**

Izvješće o savjetovanju s očitovanjima na Vaše primjedbe, sugestije i mišljenja s razlozima prihvaćanja/neprihvaćanja Vaših prijedloga bit će izrađeno najkasnije do 28.05.2024. i objavljeno putem ove internetske stranice na linku <https://vvk.hr/e-savjetovanje>.

S poštovanjem,

 ***Službenica za informiranje***

 ***Ksenija Subotić, bacc.admin.publ.***